wickkiey/tamil-wikipedia-markdown huggingface dataset:
# டான் குய்க்ஸோட்


***டான் குய்க்ஸோட்***(Don Quixote) மிகுவல் டெ செர்வான்டெஸ் என்ற இசுப்பானிய ஆசிரியர் எழுதிய நாவலாகும். 1605 மற்றும் 1615 ஆண்டுகளில் இரு பாகங்களாக வந்த இந்த நாவலே நவீன இலக்கியத்தின் முதல் நாவலாகக் கருதப்படுகிறது. லா மான்ச்சாவைச் சேர்ந்த டான் குய்ஸோட் என்ற நபர், தாம் படித்த மாண்மை (chivalry) குறித்த புத்தகங்களின் அடிப்படையில் தம்மை ஓர் வீரராக (knight) உருவகித்துக்கொண்டு வீரமாகக் காப்பாற்றும் நிகழ்ச்சிகளை நகைச்சுவையுடன் கூறும் நாவலாகும். அவரை அவரது உயிர் நண்பர் வரை அனைவரும் கலாய்ப்பதுவே நாவலின் மையமாகும். இதனை ஆங்கிலத்தில் மொழி பெயர்த்தவர் தாமஸ் ஷெல்டன் ஆவார்.  

### அச்சில்
- 
- 

### இணையத்தில்
-
# நிலைமின் எதிர்ப்புத் தரை


**நிலைமின் எதிர்ப்புத் தரை** என்பது, நிலைமின்சாரத்தை உருவாக்குவதில் பங்களிப்புச் செய்யாததாகவும், அவ்வாறு உருவானாலும் அதனைப் நிலத்துக்குக் கடத்திவிடக்கூடிய வகையில் நிலத்துடன் இணைக்கப்படக் கூடியதாகவும் இருக்கும், ஒரு கட்டிடத் தரையைக் குறிக்கும். நிலைமின்னினால் பாதிக்கப்படக்கூடிய மின்னணுச் சாதனங்களைப் பயன்படுத்தும் இடங்களில் இத்தகைய தரைகள் அமைக்கப்படுகின்றன. தற்காலத் தொழில் நுட்பங்களில் தங்கியுள்ள தரவு மையங்கள், வங்கிகள், அறுவை மருத்துவக் கூடங்கள், வானூர்திக் கட்டுப்பாட்டு அறைகள் போன்ற இடங்களில் இத்தகைய தரைகள் முக்கியமானவை.  

## நிலைமின் உருவாதல்
இரண்டு பொருட்கள் உராயும் போது நிலைமின் உருவாவதால், தரையின்மீது நடப்பது தரையில் நிலைமின் உருவாவதற்கான முக்கிய காரணம் ஆகும். இவ்வாறு உருவாகும் மின் வேறெங்கும் கடத்தப்படாவிட்டால் அத்தரயிலேயே சேமிக்கப்படும். இவ்வாறான தரைகள் அதன்மீது நடக்கும் மனிதர்களிலும் மின்னேற்றத்தை உருவாக்கும். இவர்கள் சாதனங்களைத் தொடும்போது விரைவாக மின்னிறக்கம் ஏற்படுகின்றது. இதனால் உணர்திறன் கூடிய மின்னணுச் சாதனங்கள் பாதிக்கப்படக்கூடிய வாய்ப்பு ஏற்படுகின்றது.  

## கட்டிடப்பொருட்கள்
நிலைமின் எதிர்ப்புத் தன்மை கொண்டவையாக உற்பத்தி செய்யப்படும் தரைமுடிப்புக்களைப் பயன்படுத்துவதன் மூலம் நிலைமின் எதிர்ப்புத் தரைகள் உருவாக்கப்படுகின்றன. சில காலங்களுக்கு முன் இத்தைகைய தரை முடிப்புப் பொருட்கள் மிகவும் குறைவாகவே இருந்தன. கடத்துதிறன் கொண்ட வைனைல் விரிப்புக்கள் அல்லது வைனைல் தரை ஓடுகளே பரவலாகப் பயன்பட்டன. தற்காலத்தில் இத் தேவைக்குப் பயன்படுத்தக் கூடிய பல பொருட்கள் உருவாக்கப்பட்டு உள்ளன.
# விக்கிப்பீடியா:பங்களிப்பாளர் அறிமுகம்/த. உழவன்


**தகவலுழவன்** 2007ஆம் ஆண்டில் இருந்து தமிழ் விக்கித் திட்டங்களுக்கு சிறப்பாக பங்களித்துவருகிறார். இவர் உயிரியல் துறையில் பயிற்சி பெற்றவர். தமிழ்நாடு சேலம் மாவட்டம் ஆத்தூரைச் சேர்ந்தவர். இவர் கட்டுரைகளுக்கு பொருத்தமான பல படங்களை எடுத்து விக்கி பொது ஊடகத்தில் இட்டுள்ளார். தமிழ் விக்சனரியில் அடிப்படைச் சொற் பட்டியல் உருவாக்கம், உயிரியல், தமிழ் முதலியவற்றில் ஆர்வம் உடையவர். கறையான், சபாபதி நாவலர், மண், ஆர்மடில்லோ, வாழை, பிரான்டு முள்ளெலி ஆகியவை இவர் முதன்மையாக பங்களித்த கட்டுரைகளில் சில.
# டெக்ஃபெஸ்ட்

**டெக்ஃபெஸ்ட்**(Techfest), மும்பையிலுள்ள இந்திய தொழில்நுட்பக் கழக மாணவர்கள் தன்னிச்சையாக நடத்தும் ஓர் அறிவியல் மற்றும் தொழில்நுட்ப விழாவாகும். இத்தகைய விழாக்களுக்கு இந்தியாவில் முன்னோடியாக விளங்கும் இது ஆசியாவிலேயே மிகப்பெரும் விழாவாக உள்ளது. சுற்றுப்புற சூழலை மாசாக்காத தொழில்நுட்ப வளர்ச்சிக்கு இந்த விழா பெரிதும் உதவியுள்ளது. 1998ஆம் ஆண்டு மாணவர்களுக்கு தங்கள் தொழில்திறனை வெளிக்காட்ட ஓர் தளமாக அமையும் பொருட்டு சிறிய அளவில் துவங்கப்பட்ட இவ்விழா அடுத்த பத்தாண்டுகளில் இவ்வளர்ச்சியைக் கண்டுள்ளது. இந்தியாவின் பல பகுதிகளிலிருக்கும் 2100 கல்லூரிகளிலிருந்து 60,000த்திற்கும் கூடுதலான பங்கேற்பாளர்களும் பிற நாடுகளிலிருந்து குழுக்களும் இங்கு சிறப்பித்திருக்கிறார்கள்.பங்கு பெற்ற சில நாடுகள்: அமெரிக்க ஐக்கிய நாடு, சிங்கப்பூர், நேபாளம், ஈரான், பங்களாதேசம், இலங்கை, டென்மார்க், வெனிசூலா, கனடா மற்றும் பாகிஸ்தான். மாணவர்களைத் தவிர டெக்ஃபெஸ்ட் பல வணிக நிறுவனங்களையும் ஆசிரிய பெருமக்களையும் ஈர்த்துள்ளது. இதன் குறிக்கோள் வாசகம்: *தொழில்நுட்பம் மகிழ்வானது* (Technology is Fun).  

## வெளியிணைப்புகள்
- இ.தொ.க அலுவல்முறை தளம்
- *டெக்ஃபெஸ்ட்* அலுவல்முறை தளம்
- *டெக்ஃபெஸ்ட்* 2009 நெக்சசு''
- *டெக்ஃபெஸ்ட்* 2009 ஐநெக்சசு''
- *'டெக்ஃபெஸ்ட்* 2010 குழு''
- *டெக்ஃபெஸ்ட்* 2009 பிரயாசு
# மாறுதிசை மின்சார இயக்கி



**மாறுதிசை மின்சார இயக்கி** அல்லது **மாறுதிசை மின் சுழற்பொறி **( Alternating Current Motor ) அல்லது மா.தி இயக்கி ( AC Motor ) என்பது மாறுதிசை மின்னோட்டத்தால் இயக்கம் ஒரு மின்சார இயக்கி ஆகும் . இதில் இரண்டு முக்கியமான பாகம் உண்டு . அவை நிலையகம் மற்றும் சுற்றகம் ஆகும் . நிலையகம் என்பது மேலாக இருக்கும் சுருள் (coil) கம்பிகள் ஆகும் . நிலையகம் மாறுதிசை மின்னோட்டம் தன்மீது பாயும் பொது காந்தப்புலத்தை உருவாக்கும் . சுற்றகம் என்பது உள்ளே இருப்பதாகும் . இது மின்தண்டு (shaft) உடன் இணைக்கப்பட்டிருக்கும் ஆகும் . இந்த தண்டானது காந்தப் புலத்தினால் முறுக்கு விசை ஏற்பட்டு சுற்றக்கூடியதாகும் .  

மாறுதிசை மின்சார இயக்கிகள் அதன் சுற்றகத்தின் காரணமாக இரண்டு வகைப்படும் . அவை மாறுதிசையொத்த மின்சார இயக்கி மற்றும் மாறுதிசை தூண்டல் இயக்கி ஆகும் . மாறுதிசையொத்த இயக்கிகள் செலுத்தும் அதிர்வெண்ணை ஒத்து இயங்கும் இயக்கிகள் ஆகும் . சுற்றகத்தின் காந்தப் புலத்தை சரிவு வளையங்கள் அல்லது நிலைக்காந்தம் உருவாக்கும் மின்சாரத்தினால் ஏற்படும் .  

மற்றொரு இயக்கி ஆனது தூண்டல் இயக்கிகள் . இவை செலுத்து அதிர்வெண்ணை விடை குறைவான அதிர்வெண்ணில் இயங்கும் . சுற்றகத்தின் காந்தப்புலம் தூண்டு மின்சாரத்தினால் ஏற்படும்.  

## வரலாறு

1882 ல் செர்பியா ஆராய்ச்சியாளர் நிகோலா டேச்ட்லா என்பவர் மாறுதிசைமின்னாக்கியில் பயனாகும் சுழலும் தூண்டல் காந்தப் புலக் கொள்கையை கண்டறிந்தார் . இந்த சுழல் மற்றும் தூண்டல் மின்காந்த புலத்தை பயன்படுத்துதலால் சுழுலும் இயந்திரங்களில் முறுக்கம் ஏற்படுத்த உதவுகிறது . இந்தக்கொள்கை தான் 1883 ல் பன்னிலை தூண்டல் இயக்கிகளை வடிவமைக்க உதவியது . 1885 ல் கலிலியோ பெரரிஸ் என்பவர் இந்த கொள்கையை தனியாக ஆராய்ந்தார் . 1888 ல் கலிலியோ பெரரிஸ் தனது ஆய்வுகளை ஒரு காகிதத்தில் துரினில் உள்ள *ராயல் அகாடமி ஆப் சயன்சஸ்* இடம் வெளியிட்டார் .  

இந்தக் கண்டுபிடிப்பு காலகட்டத்தை (1888 ல் இருந்து ) இரண்டாம் தொழிற்சாலை படிவளர்ச்சி என்றும் டேச்ட்லா கண்டுபிடிப்பு காலம் என்றும் கூறலாம் ஏனென்றால் இந்தக் காலத்தில் தான் திறனாக மின் உற்பத்தி செய்வதும் , தொலை தூரங்கள் மின்சாரத்தை கடத்தும் படியான வளர்ச்சி ஏற்பட்டது ஆகும் .  

## மேலும் பார்க்க

- இயக்கி
- மின்சார இயக்கி
- நேரோட்ட மின்சார இயக்கி
- மின்னிலை இயக்கி
# மின்னிலை இயக்கி

**மின்னிலை இயக்கி** அல்லது **மின்தேக்கியக்கி** என்பது மின்மங்களின் ஈர்ப்பு மற்றும் தள்ளுகை என்ற அடிப்படையில் இயக்கம் ஒரு வகை மின்சார இயக்கி ஆகும் . பொதுவாக , மின்னிலை இயக்கி என்பது சுருள் கம்பியின் அடிப்படையில் இயக்கம் இயக்கிகளின் இரண்டாம் நிலையாகும் .  

## இதனையும் பாருங்கள்
மின்னிலை இயற்றி  

மின்சார இயக்கி  

இயற்றி
# ஜித்தன்


***ஜித்தன்*** (*Jithan*) 2005 இல் வெளிவந்த தமிழ்த் திரைப்படம் ஆகும். ஆர். கே. வின்சென்ட் செல்வாவின் இயக்கத்தில் வெளிவந்த இத்திரைப்படத்தில் ரமேஷ் (அறிமுகம்), பூஜா, சரத்குமார் மற்றும் பலர் நடித்திருந்தனர். பாடல்களை கபிலன், தாமரை, நா.முத்துக்குமார் மற்றும் பாரதிகல்யாண் ஆகியோர் எழுதியிருந்தனர். ராதிகா சரத்குமார் இத்திரைப்படத்தை தயாரித்தார்.
# பியோ-சவா விதி

**பயட்-சவார்ட் விதி விதி** அல்லது (*பயட்-சாவர்ட் விதி*) என்பது மின்னோட்டத்தினால் உருவாகும் காந்தப்புலத்தின் மதிப்பைக் காண உதவும் ஒரு சமன்பாடு ஆகும்.  

### சமன்பாடு
:<math> \mathbf{B} = \int\frac{\mu_0}{4\pi} \frac{I d\mathbf{l} \times \mathbf{\hat r}}{r^2},</math> அல்லது , <math> \mathbf{B} = \int\frac{\mu_0}{4\pi} \frac{I d\mathbf{l} \times \mathbf{r}}{r^3} </math>  

( SI அலகுகளில்),  
:*I* - கம்பியில் பாயும் மின்னோட்டம்,  
:*d**l*** - இதன் எண்மதிப்பு = கம்பியின் மிகச்சிறிய பகுதியின் நீளம், இதன் திசை - அப்பகுதியில் மின்னோட்டத்தின் திசை,  
:***B*** - காந்தப்புலம் (அ) காந்தத்தூண்டல்,  
:*μ*<sub>0</sub> - வெற்றிடத்தில் காந்த உட்புகுதிறன் ,  
:<math>\scriptstyle{\hat{\mathbf{r}}}</math> - கம்பிப்பகுதிக்கும் எந்தப்புள்ளியில் காந்தப்புலம் காண வேண்டுமோ அதற்கும் இடையேயான தொலைவின் ஓரலகு வெக்டர்,  
:<math>\scriptstyle{\mathbf{r}=r\hat{\mathbf{r}}}</math> - கம்பிப்பகுதிக்கும் எந்தப்புள்ளியில் காந்தப்புலம் காண வேண்டுமோ அதற்கும் இடையேயான தொலைவின் ஆர வெக்டர்,  
:: **தடித்த எழுத்துகளில்** உள்ள குறியீடுகள் வெக்டர் அளவுகளைக் குறிக்கும்.
# சாரோசு (வானியல்)

கிரகணங்கள் (அ) மறைப்புகளின் காலச்சுழலையும் *(periodicity)* மறுநிகழ்வையும் *(recurrence)* கணிப்பதற்கு உதவும் சுழற்சி **சாரோஸ் சுழற்சி** எனப்படும். இது 6,585.3 நாள்கள் (18 ஆண்டுகள் 11 நாள்கள் 8 மணி) காலம் கொண்ட ஒரு சுழற்சியாகும். இதற்கு நிலவின் சுழற்சிப்பாதையில் ஏற்படும் திசைமாற்றமே காரணம். ஒவ்வொரு சாரோசு சுழற்சிக்குப் பிறகும் அனலி (சூரியன்), பூமி, நிலவு இவை மூன்றும் அதே சார்பு இடஒருங்குக்கு (relative spatial alignment) வருகின்றன; ஒவ்வொரு சாரோசு சுழற்சிக்குப் பின்னும் ஒரே வகையான மறைப்பு (கிரகணம்) ஏற்படும். எனவே இவ்வகையான மறைப்புகளை சாரோசு வரிசை எனலாம்.  
ஆனால் ஒவ்வொரு சாரோசு வரிசை மறைப்புக்கு இடையிலும் கிட்டத்தட்ட 40 சூரிய / நிலவு மறைப்புகள் மொத்தத்தில் ஏற்படுகின்றன; இவற்றின் இடவொருங்கு சாரோசு இடவொருங்கிற்கு வேறுபட்டு இருக்கும்.  

## வரலாறு
ஒத்த நிலவு மறைப்புகள் (சந்திர கிரகணங்கள்) மீண்டும் மீண்டும் மறுநிகழ்வு அடைவதற்கு ஒரு குறிப்பிட்ட காலநேரம் எடுப்பதை **சால்டியர்கள்** ( பாபிலோனிய வானியல் அறிஞர்கள்) அறிந்திருந்தனர்.  

## பெயரிடப்படுதல்
சாரோஸ் (கிரேக்கம்:σάρος) என்ற பெயரை முதலில் (1691) பயன்படுத்தியவர் எட்மண்ட் ஹாலி. ஆனால் இந்தப் பெயர் சரியான தேர்வல்ல என்பதை கியோம் லே ஜெண்டில் என்ற பிரென்சு வானியலாளர் சுட்டிய பின்னரும் சாரோசு என்ற சொல்லே நிலைத்து விட்டது.  

### குறிப்பு
# நிகழ்பட ஆட்டத் தொழிற்துறை

**நிகழ்பட ஆட்டத் தொழிற்துறை** என்பது நிகழ்பட விளையாட்டுக்களை விருத்தி செய்யும், சந்தைப்படுத்தும், விற்பனை செய்யும் தொழிற்துறை ஆகும். இன்று திரைப்படம், இசை, நூல்கள் tddfhhg  

Tyugi  
Hhj  
Gyihff  
Tyihd  
Fyuddtu  
Fyuhft  
Rtxx  
E5uvv  
Ytdshm  
ன்று நிகழ்பட ஆட்டங்கள் ஒரு முக்கியமான இடத்தை வகிக்கின்றன.  

## வரலாறு
நிகழ்பட ஆட்டங்கள் 1970 களின் மத்தியில் அறிமுகமாயின. வளர்ச்சி பெற்ற கணினி தொழில்நுட்பமும், நிகழ்பட ஆட்ட தளங்களும் இன்று இதை ஒரு முக்கிய தொழிற்துறையாக மாற்றி இருக்கின்றன. 2008 அமெரிக்க நிகழ்பட ஆட்டத் துறை 11.7 பில்லியன் பெறுமதி கொண்டதாக உள்ளது.  

## முக்கிய நாடுகள்
ஐக்கிய அமெரிக்கா, யப்பான், கனடா, ஐக்கிய இராச்சியம், சுவீடன், யேர்மனி ஆகிய நாடுகள் இத் தொழிற்துறையின் பெரும்பான்மை சந்தையை வைத்துள்ளன.  

## நிரல் மொழிகள்

## இவற்றையும் பாக்க
# இலக்கு அளவீட்டு புள்ளி

**இலக்கு அளவீட்டுப் புள்ளி** (*Target rating point*) என்பது ஒரு தொலைக்காட்சி பெற்ற அளவீட்டின் புள்ளிகள் ஆகும். அதாவது மொத்த பார்வையாளர்களுள் எத்தனை பார்வையாளர்கள் காட்சியைப் பார்க்கிறார்கள் என்பதன் மதிப்பீட்டளவாகும். ஒரு தொலைக்காட்சியில் ஒளிபரப்பாகும் ஒரு விளம்பரம் அல்லது தொடரினை பார்த்து ரசித்த இலக்கு பார்வையாளர்களின் மதிப்பீட்டுப் புள்ளிகளின் கூட்டுத்தொகை ஆகும். இதனை அளவிடும் கருவி "மக்கள் கருவி" என அழைக்கப்படும்.  

இலக்கு அளவீட்டுப் புள்ளி பெரியளவு சனத்தொகையில் உள்ள இலக்காக தனிநபர் மூலமாக புள்ளிகள் தரமிடப்படுகிறது.
# சாகித் கபூர்


**சாகித் கபூர்** (*Shahid Kapoor*: பிறப்பு 25 பிப்ரவரி 1981) ஓர் இந்திய நடிகர் ஆவார். இவர் பாலிவுட் திரைப்படங்களில் தோன்றுகிறார். ஆரம்பத்தில் காதல் வேடங்களில் நடித்ததற்காக அங்கீகரிக்கப்பட்ட இவர், பின்னர் அதிரடித் திரைப்படங்களில் நடிக்க ஆரம்பித்தார். தனது நடிப்பிற்காக மூன்று பிலிம்பேர் விருதுகள் உட்பட பல விருதுகளைப் பெற்றுள்ளார்.  

## ஆரம்பகால வாழ்க்கையும் பின்னணியும்
சாகித் கபூர் பிப்ரவரி 25,1981 அன்று புதுதில்லியில் நடிகர் பங்கஜ் கபூர் மற்றும் நடிகையும்-நடனக் கலைஞருமான நீலிமா அசீம் ஆகியோருக்கு பிறந்தார். இவருக்கு மூன்று வயதாக இருந்தபோது இவரது பெற்றோர் விவாகரத்து செய்தனர். கபூர் தனது தாயார் மற்றும் தாய்வழி தாத்தா பாட்டிகளுடன் தில்லியில் தொடர்ந்து வசித்து வந்தார். கபூருக்கு 10 வயதாக இருந்தபோது, நடனக் கலைஞரான ஒரு நடிகையாக பணியாற்ற மும்பைக்கு குடிபெயர்ந்தார்.  

கபூர் தில்லியில் உள்ள கியான் பாரதி பள்ளி, மும்பையில் உள்ள ராஜன்ஸ் வித்யாலயா ஆகியவற்றில் கல்வி பயின்றார். பின்னர் மும்பையின் மிதிபாய் கல்லூரியில் பட்டம் பெற்றார்.  

## திருமண வாழ்க்கை
7 ஜூலை 2015 இல், கபூர் தன்னைவிட 13 வயது இளையவரான புதுடெல்லியைச் சேர்ந்த பல்கலைக்கழக மாணவியான மீரா ராஜ்புத் என்பவரை திருமணம் செய்து கொண்டார். இவர்களுக்கு ஆகஸ்ட் 2016 இல் மிஷா என்ற ஒரு மகளும், செப்டம்பர் 2018 இல் ஜெய்ன் என்ற ஒரு மகனும் பிறந்தனர்.  

## நடிப்பு வாழ்க்கை
நடிகர்கள் பங்கஜ் கபூர் மற்றும் நீலிமா அசீம் ஆகியோரின் மகனான சாகித் கபூர், சியாமக் தாவரின் நடனப் பள்ளியில் நடனக் கலைஞராகப் பயிற்சி பெற்றார். 1990களில் ஒரு சில படங்களில் பின்னணி நடனக் கலைஞராக தோன்றினார். ஒருசில இசைக் காணொளிகள் மற்றும் தொலைக்காட்சி விளம்பரங்களில் தோன்றினார். 2003 ஆம் ஆண்டில் *இஷ்க் விஷ்க்* என்ற காதல் நகைச்சுவைத் திரைப்படத்தில் முன்னணி கதாபாத்திரத்தில் அறிமுகமானார். இதற்காக இவர் சிறந்த ஆண் அறிமுகத்திற்கான பிலிம்பேர் விருதை வென்றார். அதைத் தொடர்ந்து சூரஜ் பர்ஜாத்தியாவின் அதிக வசூல் செய்த விவாஹ் (2006) என்ற குடும்ப நாடகத் திரைப்படத்தில் நடித்தார். இது இவருடைய முதல் வணிக ரீதியிலான வெற்றிப் படமாகும். அதைத் தொடர்ந்து 2007 இல் *ஜப் வி மெட்* மற்றும் 2009 இல் வெளிவந்த *காமினி* ஆகியவை வணிக ரீதியிலான மிகப்பெரிய வெற்றி படங்களாகும்  

கபூர் சிறு வயதிலிருந்தே நடனத்தில் ஆர்வம் கொண்டிருந்தார். தனது 15 வயதில் சியாமக் தாவரின் நடன நிறுவனத்தில் சேர்ந்தார். அங்கு ஒரு மாணவராக இருந்தபோது, *தில் தோ பாகல் ஹை* (1997) மற்றும் தால் (1999) ஆகிய படங்களில் கபூர் பின்னணி நடனக் கலைஞராக தோன்றினார். இப்படங்களில் தாவர் நடன இயக்குநராகப் பணியாற்றினார். 1998 ஆம் ஆண்டு *மோகன்தாஸ் B.A.L.L.B* என்ற தொலைக்காட்சித் தொடரில் தனது தந்தைக்கு உதவி இயக்குநராகப் பணியாற்றினார்.  

## விருதுகள்
கபூர், *இஷ்க் விஷ்க்* படத்திற்கான சிறந்த ஆண் அறிமுக விருது (2003), *ஹைதர்* படத்திற்கான சிறந்த நடிகர் விருது (2014) மற்றும் *உட்தா பஞ்சாப்* படத்திற்கான சிறந்த நடிகருக்கான விமர்சகர்கள் விருது (2016) என மூன்று பிலிம்பேர் விருதுகளைப் பெற்றுள்ளார். ஜப் வி மெட் (2007) கமினி (2009) *உட்தா பஞ்சாப்* (2016) மற்றும் *கபீர் சிங்* (2019) ஆகிய திரைப்படங்களில் நடித்ததற்காக மேலும் நான்கு சிறந்த நடிகருக்கான பரிந்துரைகளையும் பெற்றுள்ளார்.
# குடியரசுத் தலைவர் ஆட்சி

**குடியரசுத் தலைவர் ஆட்சி** என்பது இந்தியாவில் மாநில அரசு ஒன்று கலைக்கப்பட்டு அல்லது இடைநிறுத்தப்பட்டு இந்திய அரசு மேற்பார்வையில் இயங்குவதைக் குறிக்கிறது. இவ்வகை மத்திய அரசின் நேரடி ஆட்சிக்கு இந்திய அரசியலமைப்பு விதி 356 வழி செய்கிறது. இவ்விதியின்படி, மாநிலத்தில் அரசியலமைப்பு அமைப்புகள் இயங்காதிருக்கும்போது மாநில அரசுகளைக் கலைக்க மத்திய அரசிற்கு அதிகாரம் உள்ளது. மாநில சட்டப்பேரவையில் எந்தவொருக் கட்சிக்கும் அல்லது கூட்டணிக்கும் அறுதிப் பெரும்பான்மை கிட்டாது ஆட்சி அமைக்க இயலாதிருப்பினும் குடியரசுத் தலைவராட்சி அமையலாம்.  

ஒரு மாநில ஆளுநர், சட்டப்பேரவையில் பெரும்பான்மை இல்லாத நேரத்தில் தாமே முடிவெடுத்தும், அல்லது ஆளும் கட்சியின் பரிந்துரைப்படியோ அல்லது மத்திய அரசின் பரிந்துரைப்படியோ சட்டப்பேரவையைக் கலைக்கலாம். அப்போது சட்டப்பேரவை ஆறு மாதங்கள் இடைநிறுத்தம் செய்யப்படுகிறது. ஆறு மாதங்கள் கழித்து மீண்டும் பெரும்பான்மை நிலைநிறுத்தப்பட இயலவில்லை எனில் தேர்தல்கள் நடத்தப்படும்.  

மாநில ஆட்சி வழக்கமாக ஒரு முதலமைச்சரின்கீழ் இயங்காது குடியரசுத் தலைவரின்<nowiki/> கீழ் இயங்குவதால் இதனை *குடியரசுத்தலைவராட்சி* என்று குறிப்பிடுகின்றனர். ஆயினும் நிர்வாக அதிகாரங்கள் மாநில ஆளுநருக்கு மாற்றப்பட்டு ஆட்சி நடத்துகிறார். அவர் தமது உதவிக்கு ஆலோசகர்களை, ஓய்வுபெற்ற அரசு அதிகாரிகள், நியமித்துக் கொள்வார். பொதுவாக மத்திய அரசின் கொள்கைகள் பின்பற்றப்படும்.  

## விதி 356
விதி 356 ஓர் மாநிலத்தில் அரசியலமைப்பு அமைப்புகள் சரியாக இயங்கவியலா நிலை இருக்கும்போது மத்திய அரசு மாநில அரசை நீக்கி குடியரசுத் தலைவராட்சியை அமைத்திட அதிகாரம் வழங்குகிறது.  

இந்த விதி மத்திய அரசு ஓர் மாநிலத்தில் சட்டம் ஒழுங்கு சீர்குலையும் போது (எடுத்துக்காட்டாக கலவரங்கள்) அதனைக் கட்டுப்படுத்த இயலாத மாநில அரசினை கட்டுக்குள் கொண்டுவர வகை செய்கிறது.ஆயினும் பெரும்பாலான நேரங்களில் இது எதிர்கட்சி அரசுகளை நீக்கவே பயன்படுத்தப்படுவதாக அரசியல் விமரிசகர்கள் கருதுகிறார்கள். ஆகவே, இது மாநில கூட்டாட்சிக்கு பொருத்தமற்ற விதி என்று வாதிடுகின்றனர். 1950ஆம் ஆண்டு இந்திய அரசியலமைப்பு நடைமுறைக்கு வந்தபிறகு 100க்கும் கூடுதலாக இவ்விதியை மத்திய அரசு பயன்படுத்தி உள்ளது.  

இந்த விதி முதன்முதலாக சூலை 31,1959 அன்று கேரள மக்களால் தேர்ந்தெடுகப்பட்ட இந்திய பொதுவுடமைக் கட்சி அரசைக் கலைக்கப் பயன்படுத்தப்பட்டது.  

## விதி 365

விதி 365 ஒன்றியத்தால் கொடுக்கப்பட்ட வழிகாட்டுதல்களுக்கு இணங்கத் தவறியதன் விளைவு, அல்லது நடைமுறைப்படுத்தத் தவறியதன் விளைவு, கொடுக்கப்பட்ட எந்த வழிகாட்டுதலின் கீழும் யூனியனின் நிர்வாக அதிகாரத்தைப் பயன்படுத்துவதில் கொடுக்கப்பட்ட எந்த வழிகாட்டுதல்களுக்கும் எந்த மாநிலமும் இணங்கத் தவறினால் அல்லது செயல்படுத்தத் தவறினால். இந்த அரசியலமைப்பின் எந்த விதிகளின் கீழும் ஒன்றியத்தின் நிறைவேற்று அதிகாரத்தைப் பயன்படுத்தும்போது, ​​மாநில அரசாங்கத்தை விதிகளின்படி நடத்த முடியாத சூழ்நிலை ஏற்பட்டுள்ளதாக ஜனாதிபதி கருதுவது சட்டப்பூர்வமானது.
# சர்க்காரியா ஆணைக்குழு

**சர்க்காரியா ஆணைக்குழு** (*Sarkaria Commission*, **சர்க்காரியா கமிசன்**) இந்தியாவின் நடுவண் அரசால் 1983ஆம் ஆண்டு அமைக்கப்பட்டது. இவ்வாணக்குழுவிற்கு இடப்பட்ட பணி மாநிலங்களுக்கும் நடுவண் அரசிற்கும் இடையே உள்ள அதிகாரப் பகிர்வினை ஆய்ந்து இந்திய அரசியலமைப்பிற்கு உட்பட்டு மாற்றங்களை பரிந்துரைப்பதாகும். இக்குழுவின் தலைவராக ஓய்வுபெற்ற உச்சநீதிமன்ற நீதியரசர் இரஞ்சித்து சிங் சர்க்காரியா பணியாற்றியமையால் சர்க்காரியா ஆணைக்குழு என அறியப்பட்டது..  

## செயலாக்கம்
இருப்பினும் இக்கமிசனின் பரிந்துரைகளில் 180ஐ(180/247) தவிர மற்றவை அரசினால் நடைமுறைப்படுத்தப் படவில்லை.  

கமிசன் பல ஆய்வுகளை மேற்கொண்டு, பலரிடமிருந்து தகவல்களைத் திரட்டி, விவாதங்கள் நடத்தி பின்னர் தீவிர ஆலோசனைக்குப் பின்னர் சனவரி 1988ஆம் ஆண்டு தனது அறிக்கையை வெளியிட்டது. 19 அத்தியாயங்களில் 247 பரிந்துரைகள் வழங்கியிருந்தது.  

## மேலும் பார்க்க
- ராஜமன்னார் குழு
# பெரிந்தல்மண்ணை


**பெரிந்தல்மண்ணை** கேரளாவில் உள்ள மலப்புரம் மாவட்ட நகரமாகும். *பெரும்தள்ளு* என்பதிலிருந்து இந்தப் பெயர் திரிந்துள்ளது. தமிழகத்தின் பல்லவ ஆட்சியின் கீழ் *வள்ளுவகோணாத்திரி* என்ற குறுநில மன்னர்கள் ஆண்ட **வள்ளுவநாட்டின்** தலைநகரமாக விளங்கியது. கோழிக்கோடு, மஞ்சேரி, மலைப்புறம், நீலாம்பூர் மற்றும் பாலக்காடு அருகிலுள்ள பெருநகரங்களாகும்.கிழக்கிந்தியக் கம்பனி மலபார் உடன்படிக்கைப்படி இங்குதான் முதலில் அவர்களது உயர்நிலைப்பள்ளி, நீதிமன்றம், வட்டாட்சி அலுவலகம் ஆகியனவற்றை நிறுவினர். பெரிந்தல்மன்னாவில் நான்கு மருத்துவமனைகளும் ஓர் மருத்துவக் கல்லூரியும் உள்ளன. பல நாற்றாண்டுகளாக பெரிந்தல்மன்னா வணிக மற்றும் பொருளாதார மையமாக விளங்கிவருகிறது. பெப்ரவரி 10,1990-ஆம் ஆண்டில் நகராட்சியாக உயர்த்தப்பட்டது.  

ஞானப்பனை என்ற இலக்கிய படைப்பினை அளித்த கவிஞர் பூந்தானம் அவர்களுடைய வீடு, பூந்தானம் இல்லம், பெரிந்தல்மன்னாவிற்கு அருகாமையில் உள்ளது. ஈ.எம்.எஸ். நம்பூதிரிப்பாட்டின் பிறப்பிடமான எலம்குளம் பெரிந்தல்மன்னாவிற்கு வெகு அருகில் உள்ளது.  

## மக்கள் வகைப்பாடு
2001 இந்தியக் கணக்கெடுப்பின்படி பெரிந்தல்மன்னாவின் மக்கள் தொகை 44,613. ஆண்கள் 48% மற்றும் பெண்கள் 52%. படித்தவர் விழுக்காடு 81%, நாட்டின் சராசரியான 59.5%வை விடக் கூடுதலாகும: ஆண் படிப்பறிவு 83%, பெண்கள் படிப்பறிவு 79%. ஆறு அகவைக்கும் குறைவானவர் விழுக்காடு 14% ஆகும்.
# எசுக்காண்டினாவியா


**எசுக்காண்டினாவியா** (ஸ்காண்டினாவியா, *Scandinavia*) என்பது வட ஐரோப்பாவின் ஒரு பகுதியாகும். டென்மார்க், நார்வே, ஸ்வீடன், ஆகிய நாடுகள் இதில் அடங்கும். பின்லாந்து, ஐஸ்லாந்து மற்றும் பாரோ தீவுகள் சில சமயங்களில் ஸ்கேன்டினவியாவின் பகுதிகளாக கருதப்படுகின்றது. டென்மார்க், நார்வே, ஸ்வீடன், பின்லாந்து, ஐஸ்லாந்து ஆகியவற்றையும், அவற்றுடன் கூடிய நிலப் பகுதிகளையும் சேர்த்து நோர்டிக் நாடுகள் என்றும் அழைக்கப்படுகிறது. நோர்டிக் நாடுகளிடையே நோர்டிக் நாடுகளும், ஸ்காண்டினாவிய நாடுகளும் வேற்பட்ட அர்த்தத்தில் கொள்ளப்பட்டாலும், மேற்கூறிய காரணத்தால், மற்றவர்களால், சில சமயம் ஒத்த சொற்களாகக் கொள்ளப்படுகின்றன..  

ஸ்காண்டினாவியா புவியில் வடக்கு நோக்கி, ஆர்க்டிக் வட்டம் வரை விரிந்து செல்கிறது. ஸ்காண்டினாவியாவின் வடமுனை நோக்கிய பகுதிகளில் பூர்வீகக் குடிகளான சாமி இன மக்கள் சிறுபான்மையினராக வாழ்கின்றனர்.  

# அடிக்குறிப்புகள்
# மாவீரன் (1986 திரைப்படம்)


**மாவீரன்** 1986 ஆம் ஆண்டில் வெளிவந்த இந்தியத் தமிழ்த் திரைப்படமாகும். இதில் ரஜினிகாந்த், அம்பிகா, ஜெய்சங்கர், சுஜாதா, நாகேஷ், ஆகியோர் நடித்திருந்தனர். இப்படத்திற்கு இளையராஜா இசையமைத்திருந்தார்.  

## நடிகர்கள்
- ராஜா (மாவீரனாக) ரஜினிகாந்த்
- ரேகாவாக அம்பிகா
- ஜெய்ஷங்கர் - ஹாரி
- ராஜாவின் தாயாக சுஜாதா
- விஜயகுமார் - ஜோ
- நடனக் கலைஞராக ஆனந்த் பாபு
- சேதுபதியாக தாரா சிங்
- கௌரியாக சி. ஆர். விஜயகுமாரி
- ராஜாவின் வளர்ப்புத் தந்தையாக நாகேஷ்
- நாடகத் தலைவராக தேங்காய் சீனிவாசன்- (விருந்தினர் தோற்றம்)
- ஹெலினாவாக சுனிதா
- விக்கியாக விட்டல் பிரசாத்

## தயாரிப்பு
மாவீரன் என்பது மன்மோகன் தேசாயின் 1985 ஆம் ஆண்டு வெளிவந்த இந்தித் திரைப்படமான மார்ட்டின் என்பதன் மறு ஆக்கமாகும். மேலும் அந்தப் படத்திலிருந்து சில காட்சிகளையும் பயன்படுத்தினர். இது விலையுயர்ந்த 70 மி.மீ. திரைப்பட வடிவத்தில் படமாக்கப்பட்டது. அவ்வாறு செய்த முதல் தமிழ்ப் படம் என்ற பெருமையைப் பெற்றது.  

## பாடல்கள்
இத்திரைப்படத்திற்கு இளையராஜா இசையமைத்திருந்தார். ஆறு பாடல்களை ஸ்டீரியோபோனிக் வடிவமைப்பில் உருவாக்கினார். இந்தச் சாதனையை பெற்ற முதல் படமாக மாவீரன்.  
| 1 | "அம்மா அம்மா" | மலேசியா வாசுதேவன் | வாலி | 04:22 |  |
| --- | --- | --- | --- | --- | --- |
| 2 | "எழுகவே" | மலேசியா வாசுதேவன் | வைரமுத்து | 04:28 |  |
| 3 | "ஹே மைனா" | மலேசியா வாசுதேவன், கே. எஸ். சித்ரா | கங்கை அமரன் | 04:26 |  |
| 4 | "நீ கொடுத்தத" | மலேசியா வாசுதேவன், கே. எஸ். சித்ரா | வாலி | 07:01 |  |
| 5 | "சொக்கு பொடி" | மலேசியா வாசுதேவன், கே. எஸ். சித்ரா | கங்கை அமரன் | 04:37 |  |
| 6 | "வாங்கடா வாங்க" | மலேசியா வாசுதேவன் | கங்கை அமரன் | 04:23 | } |

## வெளியீடு
1986 நவம்பர் 1 அன்று இத்திரைப்படம் திரையரங்குகளில் வெளியானது.
# தேவிகாபுரம்


**தேவிகாபுரம்** (ஆங்கிலம்: Devikapuram) மாநிலத்தில் அமைந்துள்ள திருவண்ணாமலை மாவட்டம், ஆரணி வட்டத்தில் இருக்கும் ஒரு தேர்வு நிலை பேரூராட்சி ஆகும். இது ஆரணி (சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும். இது  
போளூர் - சென்னை நெடுஞ்சாலையில் போளூரிலிருந்து 15 கி.மீ. தொலைவிலும் மற்றும் ஆரணியிலிருந்து 22 கி.மீ. தொலைவிலும் உள்ளது.  

## மக்கள்தொகை
இந்திய 2001 மக்கள் தொகை கணக்கெடுப்பின்படி 8,712 மக்கள் இங்கு வசித்தார்கள். இவர்களில் 4,353 ஆண்கள், 4,359 பெண்கள் ஆவார்கள். தேவிகாபுரம் மக்களின் சராசரி கல்வியறிவு 74.08% ஆகும். கொட்டாரம் மக்கள் தொகையில் 13.44% ஆறு வயதுக்குட்பட்டோர் ஆவார்கள்.  

## பெயர்க்காரணம்
தேவிகாபுரம் என்பது கல்வெட்டுகளில் தேவக்காபுரம் என்று காணப்படுகிறது. ஜயங்கொண்ட சோழமண்டலத்துப் பல்குன்றக் கோட்டத்துமேல் குன்ற நாட்டு இராஜகம்பீரன் மலையை அடுத்த முருகமங்கலம் பற்றைச் சார்ந்த தேவக்காபுரம் என்பது கல்வெட்டு வாசகமாகும். **தேவன் எழுந்தருளிய கா தேவக்கா** என வழங்கப்படுகிறது. பின்னர் அதனுடன் புரம் என்ற சொல் சேர்ந்து தேவிகாபுரம் என்று மருவியது எனக்கூறலாம். தனிப்பெரும் ஆலயத்துள் தேவி எழுந்தருளி இருந்து அருள்பாலித்து வருவதால் தேவி காத்தருளும் புரம் என்ற பொருளில் தேவிகாபுரம் என்று வழங்குகிறது எனக் கொள்ளினும் அதுவும் பொருந்துவதே ஆகும்.  

## கோயில்கள்

தேவிகாபுரத்தில் அமைந்துள்ள கோயில்கள்:  
- தேவிகாபுரம் பெரியநாயகி அம்மன் கோயில்
- தேவிகாபுரம் பொன்மலைநாதர் கோயில்

## முதன்மைத் தொழில்
- பட்டு நெசவு

## ஆதாரங்கள்
# 2010 எயிட்டி நிலநடுக்கம்


நடு அமெரிக்காவில் கரிபியன் பகுதியில் அமைந்துள்ள எயிட்டியின் தலைநகர் போர்ட்-ஓ-பிரின்ஸ் அருகே 10 மைல் தொலைவில், *ஐந்து மைல் ஆழத்தில்* செவ்வாய் சனவரி 13, 2010 அன்று உள்ளூர் நேரம் 1653 (2153 கிரீன்விச்) பெருநிலநடுக்கம் நிகழ்தது. இந்த நிலநடுக்கம் 7.0 ரிக்டர் என அளவிடப்பட்டுள்ளது. சுனாமி எச்சரிக்கையும் எயிட்டியின் கரையோரப் பகுதிகளில் அறிவிக்கப்பட்டுள்ளது. இதற்கு முன் இந்தப்பகுதியில் (அண்மைநாடான டொமினிகன் ரிபப்ளிக் உள்ளடங்கலாக) மிகப்பெரிய அளவிலான நிலநடுக்கம் 1946 -ல் இசுபானியோலாவில் ஏற்பட்ட 8.1 ரிக்டர் நிலநடுக்கமே; இதனால் ஏற்பட்ட சுனாமியால் 1,790 பேர் இறந்தார்கள். இதற்கு முன்னர் ஹைட்டியில் ஏற்பட்ட மிகப்பெரிய நிலநடுக்கம் 150 ஆண்டுகளுக்கு முன்னர் ஏற்பட்டது.  

## பாதிப்புகள்
நகரின் நிலநடுக்கத்தால் சேதமடைந்த ஒரு பகுதி]]  

இதுவரை 50,000 சடலங்கள் மீட்கப்பட்டுள்ளதாகவும் 100,000 லிருந்து 200,000 வரை மக்கள் இறந்திருக்கலாம் என்றும் எயிட்டியின் உள்துறை அமைச்சர் கூறியுள்ளார் . பான் அமெரிக்க சுகாதார அமைப்பு இறப்பு எண்ணிக்கை 200,000 வரை இருக்கலாம் என கணித்துள்ளது. 300,000 மக்கள் வீடு இழந்துள்ளார்கள் என ஐக்கிய நாடுகள் கூறியுள்ளது.  

அதிபர் மாளிகை, மருத்துவமனைகள், அரச அலுவலகங்கள் உட்பட பல கட்டடங்கள் இடிந்து விழுந்துள்ளன. நாட்டின் தொலை தொடர்பு கடுமையாக பாதிக்கப்பட்டுள்ளது.  

## நிலவியல் காரணங்கள்

**என்ரிகீயோ-ப்ளாண்டைன் கார்டன் பிளவுப்பெயர்ச்சி மண்டலம்** *(Enriquillo-Plantain Garden Fault Zone)* என்ற அமைப்பில் ஏற்பட்ட சிதைவே (rupture) இதன் நிலவியல் காரணங்களுள் முதன்மையானதாகும். **கரீபியப் புவிமேலோடு**ம் **வட அமெரிக்க புவிமேலோடு**ம் கிழக்கு-மேற்காக ஒன்றையொன்று உராய்ந்து செல்லும் போது ஏற்படும் திருப்பு பிளவுப்பெயர்ச்சியினாலேயே (strike-slip fault) எயிட்டி நிலநடுக்கம் ஏற்பட்டுள்ளது.  

இந்தப்பகுதியில் பெரிய நிலநடுக்கங்கள் அரிதே - ஏனெனில் கரீபியப் புவிமேலோடு ஒரு சிறிய அளவிலான மேலோடுதான் - இருப்பினும் சனவரி 12 நிலநடுக்கம் பேரழிவை ஏற்படுத்தியதற்கு மற்றொரு முக்கிய காரணம் அதன் **செறிவு**. (முதல் காரணம் அதன் ரிக்டர் அளவு எண்மதிப்பு - 7.0)  
*குறிப்பு*:நிலநடுக்கம் எவ்வளவு தீவிரமாக உணரப்பட்டது என்பதன் அளவே செறிவு ஆகும்.  

## 2008-ஆம் ஆண்டிலேயே கணிக்கப்பட்டது எயிட்டி பேரழிவு நிலநடுக்கம்

டொமினிகன் குடியரசில் மார்ச் 2008 நடைபெற்ற கருத்தரங்கில் ரிக்டர் அளவுகோலில் 7.2 அளவிலான நிலநடுக்கம் விரைவில் (ஹெய்ட்டியில்) ஏற்படக்கூடும் என்று கணிப்பு எரிக் கேலே (Eric Calais), பால் மான் (Paul Mann) ஆகிய அறிவியலாளர்களால் எடுத்துரைக்கப்பட்டது. அவர்கள் உலகளாவிய இடங்காட்டு அமைப்பைக் (GPS) கொண்டு மேற்கொண்ட ஆய்வில் **என்ரிகீயோ பிளவுப்பெயர்ச்சி** அமைப்பில் கண்ட உயரும் பார அளவுகளை (rising stress) வைத்து இவ்வாறு கணித்துள்ளனர். ஹெய்ட்டியின் பிரதமர் உள்பட பல முக்கிய அதிகாரிகள் இந்தக் கருத்தரங்கில் கலந்து கொண்டிருந்தனர். இருப்பினும், மிகக்குறுகிய காலத்திலேயே இந்த நிலநடுக்கம் ஏற்பட்டு விட்டதாலும் ஹெய்ட்டி ஏழை நாடாக இருந்ததால் முன்னேற்பாடு நடவடிக்கைகளைத் துரிதப்படுத்த முடியாததாலும் மேலும் பல்வேறு பிரச்சினைகளில் சிக்கித்தவித்த ஹெய்ட்டியால் இந்த கணிப்புக்கு முக்கியத்துவம் அளிக்க இயலவில்லை.
# சீனாவில் இணையத் தணிக்கை

**சீனாவில் இணையத் தணிக்கை** சீன அரசால் பல்வேறு சட்டங்களையும் கட்டுப்பாடைகளையும் கொண்டு செயற்படுத்தப்படுகிறது. இவை அரசினான் நடாத்தப்படும் இணைய சேவை வழங்குனர்களாலும், வணிகங்களாலும், அமைப்புகளாலும் நிறைவேற்றப்படுகின்றது. இந்த விதிகளுக்கு சிறப்பு ஆட்சிப் பகுதிகளான ஹொங்கொங், மாச்சு ஆகியவை விதிவிலக்கு ஆகும்.  

சீன அரசு அரசுக்கு எதிரான பல்வேறு கருத்துக்களையும், மனித உரிமை செயற்பாட்டாளர்களின் வேலைகளையும், திபெத் போன்ற அரசியல் விடயங்களையும் கடுமையாக தணிக்கை செய்கிறது. வேறு எந்த நாடுகளிலும் இல்லாத அளவுக்கு இங்கு தணிக்கை நிகழ்கிறது.  

## பேசுபுக், டிவிட்டர், யுடியூப், கூகிள், விக்கிப்பீடியா
பல்வேறு பரந்த வரவேற்பைப் பல தளங்கள் சீனாவில் தடை அல்லது தணிக்கை செய்யப்பட்டுள்ளன. பேசுபுக், டிவிட்டர் ஆகியவை முற்றாக தடை செய்யப்பட்டுள்ளன. விக்கிப்பீடியா அவ்வப்போது தடை செய்யப்படுகிறது. கூகிள், யாகூ அகியவை கடுமையாக தணிக்கை செய்யப்பட்டுள்ளன.  

## தடை செய்யப்பட்ட தேடு சொற்கள் / கருத்துக்கள்
- திபெத்
- மக்களாட்சி
- டினமன் எதிர்ப்புப் போராட்டம்
# பன்னாட்டுத் தொலைத்தொடர்பு ஒன்றியம்


, சுவிட்சர்லாந்தில்உள்ள நினைவுச்சின்னம். பதிக்கப்பட்டுள்ள உரை: "Union Télégraphique Internationale fondée à Paris en 1865 sur l'initiative du gouvernement français. Érigé par décision de l'Union Télégraphique prise à la conférence internationale de Lisbonne en 1908." (தமிழில்: "பிரெஞ்சு அரசின் முயற்சியால் 1865ஆம் ஆண்டு பாரிசில் பன்னாட்டு தந்தி ஒன்றியம் நிறுவப்பட்டது. இந்த நினைவுச்சின்னம் 1908ஆம் ஆண்டு லிசுபனில் நடந்த தந்தி ஒன்றியத்தின் பன்னாட்டு மாநாட்டின் முடிவின்படி எழுப்பப்பட்டது.")]]  

**பன்னாட்டுத் தொலைத்தொடர்பு ஒன்றியம்** (*International Telecommunication Union*, சுருக்கமாக *ஐ. டி.யூ*) ஐ.நாவில் இன்றும் நடப்பில் இருக்கும் ஒரு பழமை வாய்ந்த அமைப்பாகும். 1865, மே 17 அன்று பாரிசில் *பன்னாட்டு தந்தி ஒன்றியம்* என நிறுவப்பட்டது. இவ்வமைப்பு மாறிவரும் காலம் மற்றும் தொழில்நுட்ப மாற்றங்களை உள்வாங்கி இன்று தகவல் மற்றும் தொலைதொடர்பு தொழில்நுட்பங்களில் ஐ.நாவின் ஒருங்கிணைக்கும் அமைப்பாகவும் உலகளவில் பன்னாட்டு அரசுகளும் தனியார் அமைப்புகளும் இணைந்து புதிய பிணையங்களையும் சேவைகளையும் மேம்படுத்தும் மையமாகவும் விளங்குகிறது.  

## ஐ.டி.யூ உள்ளமைப்புகள்:

**அலைவழி தொடர்பு (ITU-R)**: உலகளவில் அலைத்தொகுதிகள் (spectrum) மேலாண்மை மற்றும் செயற்கைக்கோள் சுற்றுப்பாதை ஒருங்கிணைப்பு.  

**சீர்தரப்படுத்தல் (ITU-T)**: ஐ.டி.யூவின் சீர்தரப்படுத்தல் இவ்வமைப்பின் கூடுதலாக அறியப்பட்ட மற்றும் பழமையான செயல்பாடாகும்.1992 வரை இந்த உள்கட்டமைப்பு பன்னாட்டு தந்தி மற்றும் தொலைபேசி கலந்தாய்வுக் குழு (சிசிஐடிடி) **CCITT**(பிரெஞ்சு பெயரான "Comité consultatif international téléphonique et télégraphique" என்பதன் சுருக்கம்) என அறியப்பட்டு வந்தது.  

**மேம்படுத்தல் (ITU-D)**: உலகெங்கும் தகவல் மற்றும் தொலைதொடர்பு தொழில்நுட்பங்கள் அனைவருக்கும் ஒரே அளவிலான,நீடித்த மற்றும் வாங்குகின்ற வகையில் கிடைத்திட உதவிடும் பொருட்டு இவ்வமைப்பு ஏற்பட்டது.  

**ITU TELECOM**: இது தகவல் மற்றும் தொலைதொடர்பு தொழில்நுட்பத்தில் தலைசிறந்த தொழிலகங்கள், அரசுகளின் அமைச்சர்கள், கட்டுப்படுத்தும் ஆணையர்கள் மற்றும் தொடர்புடைய பிறரை ஒன்றிணைத்து கண்காட்சிகள், மாநாடுகள் மற்றும் பிற வாய்ப்புகளை உருவாக்கிடும் நோக்கம் கொண்டது.  

செயலர் நாயகம் தலைமையில் இயங்கும் ஓர் நிரந்தர **பொது செயலகம்** ஒன்றியத்தின் மற்றும் உள்ளமைப்புகளின் அன்றாட அலுவல்களை மேற்பார்வை செய்கிறது.  

## பன்னாட்டுத் தொலைத்தொடர்பு உலக மாநாடு
- பன்னாட்டுத் தொலைத்தொடர்பு உலக மாநாடு டிசம்பர் மாதம், 2012 இல் ஐக்கிய அரபு அமீரகம் நாட்டில் உள்ள துபாய் நகரில் நடைபெற்றது. இந்த மாநாட்டில் பன்னாட்டுத் தொலைத்தொடர்பு ஒழுங்குமுறை மாற்றங்களை பற்றி உறுப்புநாடுகளுடன் விவாதித்தது. இந்த மாநாட்டில் 193 நாடுகளை சேர்ந்த தொலைத்தொடர்பு அமைச்சர்கள் பங்கேற்றனர்.

- இதற்கு முன் ஆஸ்திரேலியாவில் உள்ள மெல்போர்ன் நகரில் 1988 ஆம் ஆண்டு நடைபெற்றது.

## வெளியிணைப்புகள்
- ஐ.டி.யூ அலுவல்முறை இணையதளம்
- ஐ.டி.யூ வரலாறு
- ஐ.டி.யூ தொலைதொடர்பு 2009
- எதிர்கால அலைபேசியை ஐ.டி.யூ வரையறுக்கிறது
- *U.N. Summit to Focus on Internet* - வாசிங்டன் போஸ்ட் கட்டுரை

### யூட்டியூப் அலைவரிசை
- ITU YouTube channel
# கே. இராதாகிருஷ்ணன் (அறிவியலார்)



**கே. ராதாகிருஷ்ணன்** (பிறப்பு 29 ஆகத்து 1949) ஓர் இந்திய அறிவியலாளர் மற்றும் இந்திய விண்வெளி ஆய்வு மையத் தலைவர் ஆவார்.. அக்டோபர் 31,2009 அன்று இப்பதவியை முனைவர் ஜி. மாதவன் நாயரின் பணி ஓய்வினை அடுத்து ஏற்றார். இதற்கு முன்னர் விக்ரம் சாராபாய் விண்வெளி மையம், திருவனந்தபுரத்தின் நெறியாளராக இருந்துள்ளார். இந்திய மாநிலம் கேரளத்தில் திருச்சூர் மாவட்டத்தில் உள்ள **இரிஞ்ஞாலக்குடா**வில் பிறந்தவர்.இந்திய புவிஇயற்பியல் ஒன்றிய வாழ்நாள் அங்கத்தினராகவும் உள்ளார்.நுண்கலைகளிலும் தேர்ச்சிபெற்ற இவர் கருநாடக இசைமுறையில் பாடவும் கதகளி நடனமும் தெரியும்.  

## பெற்றுள்ள சிறப்புகள்
- * பத்ம பூசன் விருது (2014)
# எஸ். சந்திர மௌலி


**எஸ். சந்திர மௌலி** (பிறப்பு: 12 ஜூலை 1961) சென்னையில் வசிக்கும் ஒரு பத்திரிகையாளர், எழுத்தாளர். 1990களிலிருந்து தமிழ் பத்திரிகைகளில் குறிப்பாக கல்கி வார இதழில் எழுதிக்கொண்டிருக்கிறார். அரசியல், சினிமா, கலை, அறிவியல், இசை, விளையாட்டு, வரலாறு, சுற்றுச் சூழல் எனப்பல துறைகளில் கட்டுரைகளை எழுதி இருப்பதோடு, பல்வேறு பிரமுகர்களையும் பேட்டி கண்டு எழுதி உள்ளார்.  

### பத்திரிகையாளர் பணி
இவர் பேட்டி கண்ட முக்கிய பிரமுகர்கள் பட்டியலில் இந்தியப் பிரதமர்களான மன்மோகன் சிங், வி. பி. சிங், வாஜ்பாய், ஐ. கே. குஜரால், சந்திரசேகர், தேவ கௌடா மற்றும் நரேந்திர மோடி ஆகியோர் அடங்குவர்.  

பிரபல தமிழ்த் திரைப்பட இயக்குநர் ஸ்ரீதர், நகைச்சுவை நடிகர் நாகேஷ், பழம் பெரும் ஓவியர் கோபுலு, மேஜிக் நிபுணர் கே. லால் ஆயியோரது வாழ்க்கை அனுபவங்களை பேட்டி கண்டு கல்கி பத்திரிகையில் தொடராக எழுதினார். அவை பின்னர் புத்தகங்களாக வெளிவந்தன.  

### எழுத்தாளர் பணி
ராஜிவ் காந்தி படுகொலையை புலனாய்வு செய்ய அமைக்கப்பட்ட சிறப்புப் புலனாய்வுக் குழுவின் தலைவரான டி. ஆர். கார்த்திகேயனின் புலனாய்வு குறித்த ஆங்கிலப் புத்தகத்தை, இவர் தமிழில் மொழி பெயர்த்திருக்கிறார்.  

இவரது மற்ற புத்தகங்கள்: ஸ்விஸ் பேங்க், மன்மோகன் சிங் வாழ்க்கை, கட்சியின் கதை: பா.ஜ.க.  

அமுதசுரபி தமிழ் மாத இதழில் பிலிம் நியூஸ் ஆனந்தனின் திரையுலக அனுபவங்களைத் தொடராக எழுதி இருக்கிறார்.  

குஜராத்துக்கு நேரில் சென்று மாநிலத்தின் பல பகுதிகளிலும் பயணம் செய்து கல்கியில் "குஜராத் டுடே" என்ற தலைப்பில் நரேந்திர மோடி தலைமையில் மாநிலம் கண்ட வளர்ச்சியினைப் பதிவு செய்துள்ளார். அல்லயன்ஸ் பதிப்பகத்துக்காக பிரத்யேகமாக குஜராத் சென்று வந்து நரேந்திர மோடி: நேர்மையும், நிர்வாகத் திறமையும் என்ற புத்தகத்தை எழுதினார்.  

### தனிநபர் வாழ்வு
இவர் திருமணமானவர். இவருடைய மனைவியின் பெயர் பாரதி. இவர்களுக்கு ஒரு மகனும் (கௌதம் ராம்), ஒரு மகளும் (மானசா) உள்ளனர்.  

=
# பூ. ச. குமாரசுவாமி ராஜா


**பூசாபதி சஞ்சீவி குமாரசுவாமி ராஜா** (8 ஜூலை 1898 – 16 மார்ச் 1957) சென்னை மாகாணத்தின் கடைசி முதலமைச்சராகவும், சென்னை மாநில முதல் முதல்வராகவும் ஏப்ரல் 6, 1949 முதல் ஏப்ரல் 10, 1952 வரை பொறுப்பேற்றவர்.. அவர் தமிழ்நாடு மாநிலத்தில் உள்ள இராசப்பாளையத்தில் பிறந்தவர்.  

## இளமை வாழ்வு
பூசாபதி சஞ்சீவி ராஜாவிற்கு மகனாக இராசப்பாளையத்தில் பிறந்தார். அவரது அன்னையை எட்டு நாட்களிலேயே இழந்தார். தந்தையை மூன்றாம் வயதில் இழந்தார்.உடன்பிறப்புகள் யாருமில்லாத குமாரசாமியை அவரது பாட்டியார் வளர்த்து வந்தார். பதினைந்தாம் நூற்றாண்டில் ஆந்திராவிலிருந்து இடம் பெயர்ந்த ராஜூக்களின் இனத்தைச் சேர்ந்தவர். தமது பள்ளிக்கல்வியை முடித்தவுடன் இந்திய தேசிய காங்கிரசு|காங்கிரசில் இணைந்து பல்வேறு நிலைகளில் பங்காற்றி இருக்கிறார். கிராமத்தின் பஞ்சாயத்து அமைப்புகளில் நாட்டம் கொண்டு பஞ்சாயத்து மற்றும் நகரவை நிர்வாகங்களில் பங்கேற்றார்.  

## அரசியல் மற்றும் சமூக சேவை

அவரது இளம்வயதில் அன்னி பெசண்ட் அம்மையார் மற்றும் சத்தியமூர்த்தி ஆகியோரது வாழ்வும் எழுத்துக்களும் பெரும் தாக்கம் ஏற்படுத்தியிருந்தன. 1919ஆம் ஆண்டு முதன்முதலாக மோகன்தாசு கரம்சந்த் காந்தி|காந்தியை சந்தித்த பிறகு அவரது வாழ்க்கையில் ஈடுபாடு கொண்டார்.காந்தியின் தென்னாபிரிக்கா போராட்டங்களையும் அகமதாபாத்தில் அவர் நிறுவிய ஆசிரமும் அவரது எளிமையும் தீவிர தாக்கத்தை ஏற்படுத்தியது.  

1932ஆம் ஆண்டு நீதியற்ற சட்டங்களுக்கு எதிரானப் போராட்டத்தில் சிறை சென்றார். 1934ஆம் ஆண்டு திருநெல்வேலி,மதுரை மற்றும் இராமநாதபுரம் அடங்கிய தொகுதியில் வெற்றி பெற்று சட்டமன்றம் சென்றார்.  

1949 முதல் 1952 வரை தமிழ்நாடு (சென்னை மாகாணம்) முதலமைச்சராகவும் 1954 முதல் 1956 வரை ஒரிசா ஆளுநராகவும் பணியாற்றினார்.அவரது பணிக்காலத்தில் மதுவிலக்கு,காதித்துணிகளுக்கு ஆதரவு மற்றும் ஆலயப்பிரவேச ஆணை ஆகியன குறிப்பிடத்தக்கன.தமது வீட்டை காந்தி கலைமன்றம் என்ற நுண்கலை அமைப்பிற்கு நன்கொடை அளித்தார்.  

## நினைவுச் சின்னங்கள்

இவரது நினைவைப் போற்றும் வகையில் இந்திய நடுவணரசு இவர் உருவம் பொறித்த அஞ்சல் தலையை வெளியிட்டது. புதியதாக உருவாக்கப்பட்ட பேருந்து நிலையத்திற்கு இவரது பெயர் சூட்டப்பட்டது. விருதுநகர் மாவட்ட ஆட்சியர் அலுவலகத்துக்கும், அதைச் சுற்றி ஏற்படுத்தப்பட்ட நகருக்கும் இவர் பெயரைச் சூட்டியுள்ளனர்.  

## மேலும் பார்க்க
- தமிழக முதல்வர்கள்
- தமிழ்நாடு
- இராஜபாளையம்
# எச்டி 156668பி



**எச்டி 156668பி** (*HD 156668 b*) என்பது நமது சூரியக் குடும்பத்திற்கு வெளியே 78.5 ஒளியாண்டுகள் தூரத்தில் எச்டி 156668 என்ற தனது விண்மீனைச் சுற்றிவரும் ஒரு புறக்கோள் ஆகும். இது ஹேர்க்குலீசு என்ற நாள்மீன் பேரடையில் காணப்படுகிறது. இதன் மிகக்குறைந்தளவு திணிவு பூமியை விட 4.15 மடங்கு. இதுவரை கண்டுபிடிக்கப்பட்ட புறக்கோள்களில் இதுவே இரண்டாவது மிகச்சிறிய திணிவுள்ள கோள் ஆகும். இதனை விடச் சிறிய புறக்கோள் கிளீசு 581 e பூமியை விட 1.94 மடங்கு திணிவுடையது 2009 ஏப்ரல் 21 இல் கண்டுபிடிக்கப்பட்டது.  

எச்டி 156668பி புறக்கோள் 2010, ஜனவரி 7 ஆம் நாள் கலிபோர்னியா தொழிநுட்பக் கல்வி நிறுவனத்தைச் சேர்ந்த வானியலாளர்கள் ஹவாயில் மவுனா கியா என்ற இடத்தில் வைக்கப்பட்டுள்ள 10 மீட்டர் நீள "கெக் 1" என்ற அதிஉணர்வுத் தொலைநோக்கி மூலம் கண்டுபிடித்தனர். கெப்லரின் தொலைக்காட்டி மூலம் 2010, ஜனவரி 4 ஆம் நாள் ஐந்து வெளிக்கோள்கள் கண்டுபிடிக்கப்பட்டிருந்தன.
# எஸ். சத்தியமூர்த்தி


**சத்தியமூர்த்தி** (19 ஆகத்து 1887 – 28 மார்ச் 1943) ஓர் காங்கிரஸ் அரசியல்வாதி மற்றும் இந்திய விடுதலை வீரர். இந்திய அரசியலில் மக்களாட்சி நெறிமுறைகள் ஆழமாக வேரூன்ற பாடுபட்டவர். தமிழக காங்கிரசின் வளர்ச்சிக்கும் பிரித்தானிய இந்தியாவில் நடைபெற்ற தேர்தல்களில் அக்கட்சி வெற்றிபெறவும் உழைத்தவர். அவரது பங்காற்றலை நினைவுகூறுமுகமாக சென்னையிலுள்ள காங்கிரசு கட்சியின் தமிழகத் தலைமையகம் அவரது பெயர்கொண்டு *சத்தியமூர்த்தி பவன்* என அழைக்கப்படுகிறது.  

1939ஆம் ஆண்டு சென்னை மேயராகப் பணியாற்றினார். இரண்டாம் உலகப்போர் நடைபெற்ற அந்தநேரத்தில் சென்னையில் கடும் தண்ணீர் பஞ்சம் நிலவியது. அதனைத் தீர்க்க பிரித்தானிய அரசுடன் போராடி பூண்டி நீர்தேக்கத்திற்கான வரைவு ஒப்புமை பெற்று தமது குறுகிய ஓராண்டு பணிக்காலத்திலேயே அதன் அடிக்கல்லை நாட்டினார். ஆயினும் 1944ஆம் ஆண்டு இந்த நீர்த்தேக்கம் கட்டி முடிக்கப்பட்டபோது இவர் உயிருடன் இல்லை. இவரது முதன்மை சீடரான காமராஜர் பின்னர் இத்தேக்கத்திற்கு இவரது பெயரையே வைத்தார்.  

## வாழ்க்கை
சத்தியமூர்த்தி 1887 ஆகத்து 19 அன்று புதுக்கோட்டை மாவட்டம், ஆவுடையார்கோவில் அருகே செம்மனாம்பொட்டல் என்ற ஊரில் பிறந்தார். சென்னை கிருத்துவக் கல்லூரியில் பட்டம் பெற்று பின்னர் சட்டம் பயின்றார். கல்லூரி நாட்களிலேயே கல்லூரி தேர்தல்களில் கலந்து கொண்டு வெற்றி பெற்றார். இவை அவருக்கு மக்களாட்சி முறையில் ஆழ்ந்த பிடிப்பை உண்டாக்கியது. அவரது பேச்சாற்றல் திறனைக் கொண்டு காங்கிரசின் பிரதிநிதியாக மாண்டேகு-செம்ஸ்போர்டு சீர்திருத்தங்கள் மற்றும் ரௌலத் சட்டத்திற்கெதிரான இணை நாடாளுமன்றக் குழுவில் வாதிட இங்கிலாந்து அனுப்பப்பட்டார்..  
1919 இல் திலகர், சீனிவாச சாஸ்திரி ஆகியோர் அடங்கிய தூதுக்குழுவுடன் இருமுறை இங்கிலாந்து சென்றார். 1926இல் சுயராஜ்ஜியக் கட்சி சார்பில் இங்கிலாந்து சென்ற போது பல சொற்பொழிவுகளை அங்கு நிகழ்த்தினார்.  
1930ஆம் ஆண்டு சென்னை பார்த்தசாரதி கோவிலில் இந்தியக் கொடி ஏற்ற முயன்றபோது கைது செய்யப்பட்டார்.. 1942ஆம் ஆண்டு தனிநபர் சத்தியாகிரகம் செய்தமையால் கைது செய்யப்பட்டு நாக்பூரிலுள்ள அமராவதி சிறையில் அடைக்கப்பட்டார். அங்கு செல்லும்போது ஏற்பட்ட முதுகுத்தண்டு காயத்தினால் பாதிக்கப்பட்டு 1943 மார்ச்சு 28 அன்று சென்னை பொதுமருத்துவமனையில் இயற்கை எய்தினார்.  

## மொழி மற்றும் கலை ஆர்வம்
இவர் தமிழில் மிகுந்த ஈடுபாடு உடையவர். இவரது தந்தை பெரிய சமஸ்கிருத பண்டிதர். இவரும் தந்தையைப் போலவே சமஸ்கிருதத்தில் பாண்டித்யம் பெற்றவர். இசைக் கலையிலும் பிற கலைகளிலும் ஆர்வம் காட்டியவர். ஆங்கிலத்திலும் தமிழிலும் சிறந்த சொல்லாற்றல் பெற்றவர்.
# பிரதானி தாமோதரம் பிள்ளை

**பிரதானி தாமோதரம் பிள்ளை** இராமநாதபுரத்தின் தளவாயாகப் பணியாற்றியவர். ரெபெல் முத்துராமலிங்க சேதுபதி ( 1763 - 1772 ) இரண்டு மாதக் குழந்தையாக இருந்தபோது சேதுபதியின் பாதுகாப்பாளராக செல்லமுத்து என்பவரும் பிரதானி மற்றும் தளவாயாக தாமோதரம் பிள்ளையும் நியமிக்கப்பட்டனர். பாதுகாவலர் செல்லமுத்து மக்களின் வெறுப்பையும் தாமோதரன் பிள்ளை மக்களின் நன் மதிப்பையும் பெற்றனர். பாதுகாவலர் செல்ல முத்து, ஆட்சி செய்யும் சேதுபதியை அகற்றிவிட்டுத் தானே பட்டத்திற்கு வர முயன்றார். உடனே தாமோதரன் பிள்ளை சிவகங்கை பிரதானி தாண்டவராய பிள்ளையிடம் படை உதவி பெற்றுப் பாதுகாவலர் செல்லமுத்துவின் முயற்சியைத் தோற்கடித்து ராமநாதபுரத்தின் பெரும் பகுதிகளை மீட்டார். அதனால் கோபமடைந்த செல்லமுத்து ஆற்காடு நவாபின் ராணுவ உதவியை நாடினார். ஆற்காடு நவாப் சேதுபதியிடம் வரி வசூல் செய்யத் தனது படைகளை ராமநாதபுரத்திற்கு அனுப்பிவைத்தார். தாமோதரம் பிள்ளை நவாபின் படைகளைத் தோற்கடித்து வெற்றி பெற்றார்.  

தாமோதரன் பிள்ளை ராமநாதபுரம் கோட்டைக்குள் பாதுகாப்பு அரணாக ஒர் உட்சுவரை எழுப்பினார். அவர் திருப்புல்லாணியில் ஒரு கோட்டையும் எழுப்பினார் அவர் 1767 ஜூன் மாதம் 24ந் தேதி டச்சுக் கிழக்கிந்தியக் கும்பெனியாருடன் வாணிகத் தொடர்பு மற்றும் உள் நாட்டுப் பாதுகாப்பு சம்பந்தமாக ஓர் உடன்படிக்கை செய்து கொண்டார். 1770ல் தஞ்சாவூர் அரசர் ராமநாதபுரம் சீமையைச் சேர்ந்த அனுமந்தக்குடி மாவட்டத்தின் மீது உரிமை கொண்டாடி ராமநாதபுரத்தின் மீது படையெடுத்தார் பிள்ளையின் தலைமையில் சேதுபதி படைகள் எதிராளிகளை எதிர்கொண்டு தோற்கடித்தனர். பிரதானி தாமோதரம் பிள்ளை காலத்தில் வலிமையையும் புதுப் பொலிவையையும் பெற்று மறவர் ஆதிக்கம் தழைத்தோங்கியது. தாமோதரம் பிள்ளை தனிப்பட்ட விரோதி ஒருவரின் சதிச் செயலால் கொலை செயயப்பட்டு இறந்தார். மறவர்கள் திறமை மிக்க ஒரு தளபதியையும் நிர்வாகியையும் இழந்தனர்.
# ஒற்றுப் பிழைகள்

**ஒற்றுப் பிழைகள்** என்பவை எழுதும்போது ஏற்படும் சந்திப் பிழைகளே ஆகும். அதாவது வலி மிகும் இடங்களில் மிகாமலும் தேவையற்ற இடங்களில் மிகுந்தும் எழுதப்படுவதாகும். இஃது உரைநடையில் ஒரு சில நேரங்களில் தேவையற்ற குழப்பங்களை உண்டாக்கும். எனவே பொதுவாகத் தமிழில் ஒற்றுப் பிழைகள் இன்றி எழுதுவதே சிறப்பு ஆகும்.  

என்ற நன்னூல் விதிப்படி, நிலைமொழி ஈற்றில் இயல்பாகவும் விதியின் படியும் உயிரெழுத்து வரும்பொழுது வருமொழி முதலில் வரும் வல்லெழுத்து (சிறப்பு விதிகளால் கூறப்படாத இடங்களைத் தவிர்த்து மற்ற இடங்களில்) மிகும். இஃது உயிரீற்றுப் புணரியலில் (நூற்பா.165) இடம்பெறுகிறது.  

**சான்று** :-  
1. இயல்பாக உயிரெழுத்து வரல்
::கரும்புக் கட்டு → இங்கு ப்+**உ**=பு ; எனவே உயிரெழுத்து இயல்பாக வந்துள்ளது.  

1. விதியின்படி உயிரெழுத்து வரல்
::மரச் சட்டம் = மரம் + சட்டம்  

என்ற நன்னூல் விதிப்படி நிலைமொழியீற்று **ம்** கெட்டு மர+சட்டம் என்று தொக்கி நின்றது. இதன் பிறகு மேற்குறிப்பிட்ட விதியின்படி வல்லெழுத்து மிகும்.  

## வலிமிகும் இடங்கள்

1. அப்படி, இப்படி, எப்படி என்னும் சொற்களின் பின் வலிமிகும்:- அப்படி + கூறினான் = அப்படிக் கூறினான்,இப்படி + சொன்னார் = இப்படிச் சொன்னார், எப்படி + சொன்னார் = எப்படிச் சொன்னார்.
1. ஆய், போய் என்னும் வினையெச்சங்களின் பின் வலிமிகும்:- நன்றாய் + பேசினார் = நன்றாய்ப் பேசினார். போய் + பார்த்தான் = போய்ப் பார்த்தேன்
1. அங்கு, இங்கு என்னும் சுட்டுத் திரிபுப் பெயர்களின் பின் வலிமிகும்:- அங்கு + கண்டேன் = அங்குக் கண்டேன். இங்கு + பார்த்தேன் = இங்குப் பார்த்தேன்.
1. இரண்டாம் வேற்றுமை உருபுக்குப் பின்வரும் வலி மிகும்:- பையை + கொடு = பையைக் கொடு.
1. நான்காம் வேற்றுமை உருபிற்குப் பின்வரும் வலிமிகும்:- சென்னைக்கு + சென்றான் = சென்னைக்குச் சென்றான்.
1. ஓரெழுத்து ஒருமொழியின் பின் வலிமிகும்:- தை + திங்கள் = தைத் திங்கள். பூ + பறித்தாள் = பூப் பறித்தாய்.
1. 'க்கு', 'ச்சு', 'ட்டு', 'த்து', 'ப்பு', 'ற்று' என முடியும் சொற்களின் (வன்றொடர்க் குற்றியலுகரம்)பின் மிகும்:- எடுத்துக்காட்டு, நச்சுப் புகை, தட்டுப்பாடு, பருப்புக் கூட்டு, மாற்றுச் சேலை.
1. 'ங்கு', 'ஞ்சு', 'ண்டு', 'ந்து', 'ம்பு', 'ன்று' என முடியும் சொற்களின் (மென்றொடர்க் குற்றியலுகரம்) பின் பெயர்ச்சொல் வந்தால் மிகும் :- குரங்குத் தலை, பஞ்சுப் பொதி,கூண்டுக் கிளி, மருந்துக் கடை,இரும்புத் திரை கன்றுக் குட்டி, அன்புக் கரங்கள்.(குறிப்பு : வினைமுற்று வந்தால் மிகாது).

## வலிமிகா இடங்கள்

1. எழுவாய்த் தொடரில் வலிமிகாது:- குரங்கு + கடித்தது = குரங்கு கடித்தது.
1. வினைத் தொகையில் வலிமிகாது:- விளை + பயிர் = விளைபயிர்
1. உம்மைத் தொகையில் வலிமிகாது:- செடி + கொடி = செடிகொடி
1. அடுக்குத் தொடரில் வலிமிகாது:- தீ + தீ = தீ தீ
1. இரண்டாம் வேற்றுமைத் தொகையில் வலிமிகாது:- நீர் + குடித்தான் = நீர் குடித்தான்; மாடு + மேய்த்தார் = மாடு மேய்த்தார்
1. நான்காம் வேற்றுமைத் தொகையில் வலிமிகாது:- சென்னை + சென்றான் = சென்னை + சென்றான்
1. 'ங்கு', 'ஞ்சு', 'ண்டு', 'ந்து', 'ம்பு', 'ன்று' என முடியும் சொற்களின் (மென்றொடர்க் குற்றியலுகரம்) பின் வினைமுற்று வந்தால் மிகாது :- கரும்பு தின்றான், குரங்கு பார்த்தது.
# பெரியார்தாசன்

**பெரியார்தாசன்** (இறப்பு: 19 ஆகத்து 2013) சென்னை பச்சையப்பன் கல்லூரியில் நீண்டக் காலம் தத்துவ இயல் பேராசிரியராக பணியாற்றி ஒய்வுப் பெற்றவர். திராவிடர் கழகத்தின் கொள்கையால் ஈர்க்கப்பட்டு நாத்திகராக வாழ்ந்த இவர் தனது இயற்பெயரான சேசாசலத்தை பெரியார்தாசன் என்று மாற்றிக் கொண்டார். சிறந்த மேடைப் பேச்சாளரான இவர் சிசுக் கொலைகள் குறித்த திரைப்படமான கருத்தம்மா என்னும் திரைப்படத்திலும் நடித்துள்ளார். பல தொலைக்காட்சி நிகழ்ச்சிகளில் பங்குக் கொண்டு மக்களின் அபிமானத்தைப் பெற்றவர்.  
இவர் 12-3-2010 அன்று ரியாதில் நடைபெற்ற செய்தியாளர் சந்திப்பில் தான் இஸ்லாத்தைத் தழுவியதை அவர் பகிரங்கமாக அறிவித்தார். அவர் இனி தனது பெயர் அப்துல்லாஹ் என்று அறிவித்தார்.  

சில மாதங்களாக உடல் நலக்குறைவால் பாதிக்கப்பட்டிருந்த பேராசிரியர் அப்துல்லாஹ் கல்லீரல் கோளாறு காரணமாக சென்னை சோளிங்கநல்லூரில் உள்ள குளோபல் மருத்துவமனையில் அனுமதிக்கப் பட்டிருந்தார்.  

அவருக்கு தீவிர சிகிச்சை அளிக்கப்பட்டிருந்தும் பலனின்றி 19-08-2013 அதிகாலை 1.25 மணியளவில் மரணம் அடைந்தார். அப்போது அவருக்கு வயது 63.
# பதிவேற்றம் மற்றும் பதிவிறக்கம்


**பதிவிறக்கம்** (*download*) என்பது கணனி வலையமைப்பின் ஊடாக ஒரு கணனிக்கு வேறொரு கணனியில் இருந்து தரவுகளைப் பெற்றுக்கொள்வதைக் குறிக்கும். இத்தகைய பதிவிறக்கங்கள் இணைய வழங்கிகள், FTP வழங்கிகள், மின்னஞ்சல் வழங்கிகளில் இருந்து நடைபெறலாம். பதிவிறக்கம் என்பது இவ்வாறு ஒரு பதிவிறக்க வழங்கப்பட்ட கோப்பை பெறும் செயல்முறை அல்லது பெற்ற ஒரு நிகழ்வைக் குறிக்கும்.  

**பதிவேற்றம்** (*upload*) என்பது பதிவிறக்கத்திற்கு எதிர்மறையான செயற்பாடு. அதாவது எமது கணனியில் இருந்து ஒரு வழங்கிக்கோ அல்லது வேறு ஒரு கணனிக்கோ தரவுகளை அனுப்புதல் அல்லது அனுப்பும் செயன்முறையைக் குறிப்பிடும்.  

## வெளியிணைப்புகள்
- பதிவேற்ற பதிவிறக்க வேகத்தைப் பரிசோதிக்க
# உன்னால் முடியும் தம்பி



***உன்னால் முடியும் தம்பி*** (*Unnal Mudiyum Thambi*) 1988 ஆம் ஆண்டில் வெளிவந்த தமிழ்த் திரைப்படமாகும். இத்திரைப்படத்தை கே. பாலச்சந்தர் இயக்கியிருந்தார். இப்படத்தில் கமல்ஹாசன், ஜெமினி கணேசன், சீதா, மனோரமா மற்றும் பலர் நடித்திருந்தனர். இதன் பாடல்களை புலவர் புலமைப்பித்தன், முத்துலிங்கம், இளையராஜா ஆகியோர் இயற்றியிருந்தனர்.  

## நடிகர்கள்
- கமல்ஹாசன் - உதயமூர்த்தி
- ஜெமினி கணேசன் - பிளாகரி மார்த்தாண்டம்
- சீதா - இலலிதாகமலம்
- மனோரமா - அங்கயற்கண்ணி
- பிரசாத் பாபு - உதயமூர்த்தியின் வாய்பேச முடியாத சகோதரர்
- தாரணி - கமல்காசனின் உடன்பிறந்தவள்
- ரமேஷ் அரவிந்த் - சாருகேசி
- மீசை முருகேசன் - அஞ்சய்யா
- கே. எசு. ஜெயலட்சுமி
- ஜனகராஜ்
- சார்லி
- வி. கே. ராமசாமி - "பிளடி" நாடாளுமன்ற உறுப்பினர்
- நாசர் - மதுக்கடை முதலாளி
- டெல்லி கணேஷ் - அரசியல்வாதி
- வசந்த் - பத்திரிக்கையாளர்

## பாடல்கள்
| எண் | பாடல் | பாடகர்(கள்) | பாடலாசிரியர் |  |
| --- | --- | --- | --- | --- |
| 1. | "அக்கம் பக்கம் பாரடா" | எஸ். பி. பாலசுப்பிரமணியம் | புலமைப்பித்தன் |  |
| 4. | "என்ன சமையலோ" | எஸ். பி. பாலசுப்பிரமணியம், சித்ரா, சுனந்தா | இளையராஜா |  |
| 3. | "இதழில் கதை" | எஸ். பி. பாலசுப்பிரமணியம், சித்ரா | முத்துலிங்கம் |  |
| 4. | "மானிட சேவை" | கே. ஜே. யேசுதாஸ் | புலமைப்பித்தன் |  |
| 5. | "நீ ஒன்று தான்" | கே. ஜே. யேசுதாஸ் | புலமைப்பித்தன் |  |
| 6. | "புஞ்சை உண்டு" | எஸ். பி. பாலசுப்பிரமணியம் | புலமைப்பித்தன் |  |
| 7. | "உன்னால் முடியும் தம்பி" | எஸ். பி. பாலசுப்பிரமணியம் | புலமைப்பித்தன் | } |
# புவிமேலோடுகளின் பட்டியல்


புவி மேலோடுகள் புவிக் கற்கோளத்தின் மிகப்பெரிய பாகங்கள் ஆகும்; புவிப் புறப்பகுதி (earth crust) மேல் மூடகம் (upper mantle) - இவையிரண்டையும் பொதுவாக அழைப்பது கற்கோளம் என்ற பெயரால். ஏறக்குறைய 100 கி.மீ. தடிமன் கொண்ட இவை இரண்டு விதமான பொருள்களால் ஆனவை:  
- மாகடல் புறப்பகுதிப் பொருள் (oceanic crust) (அ) சிமா = சிலிக்கன், மெக்னீசியம்.
- கண்ட புறப்பகுதிப் பொருள் (continental crust) (அ) சியால் = சிலிக்கன், அலுமினியம்.

புவி மேலோடுகள் பின்வரும் வகையானவை:  

## முதன்மை மேலோடுகள்
:* ஆப்பிரிக்க மேலோடு  
:* அண்டார்ட்டிக மேலோடு  
:* யுரேசிய மேலோடு  
:* இந்தோ-ஆசுதிரேலிய மேலோடு  
:* வட அமெரிக்க மேலோடு  
:* பசிபிக் மேலோடு  
:* தென் அமெரிக்க மேலோடு  

## துணை மேலோடுகள்
:* அரேபிய மேலோடு  
:* கரீபிய மேலோடு  
:* யுவான் ட பியூகா மேலோடு  
:* நாசுகா மேலோடு  
:* பிலிப்பைன் கடல் மேலோடு  
:* சுகோடியா மேலோடு
# விக்கிப்பீடியா:உங்களுக்குத் தெரியுமா/சனவரி 17, 2010


- தமிழ்நாட்டின் மாநில மலர் **காந்தள்** (Glory lily), மரம் **பனை**, பறவை மரகதப்புறா.
- அமெரிக்க ஐக்கிய நாடுகளின் நிலவியல் அளவீட்டு அமைப்பின் ஆய்வுகளின் படி ஆண்டொன்றுக்கு ஏறக்குறைய 60 குறிப்பிடத்தக்க **நிலநடுக்கங்களும்** 19 முக்கிய பெரிய நிலநடுக்கங்களும் ஏற்படுகின்றன.
- சிலேபி என்று பொதுவாக அழைக்கப்படும் **திலாப்பியா** வகை மீன் ஆப்பிரிக்காவிலிருந்து தான் பிற நாடுகளுக்கு கொண்டு செல்லப்பட்டது.
- லூதியானாவில் தான் இந்தியாவிலேயே அதிகளவில் **மெர்செடிஸ்** மகிழுந்து வைத்திருப்பவர்கள் உள்ளனர்.
- உலகின் விருப்பமான பழம் **தக்காளி**. தக்காளி 60 மில்லியன் டன் உற்பத்தியாகிறது; இது அடுத்த இடத்தில் உள்ள வாழைப்பழத்தை விட 16 மில்லியன் டன் அதிகம்.
# இந்தியாவில் பொறியியல் கல்லூரிகள்


இந்தியாவில் பொறியியல் கல்லூரிகள் அகில இந்திய தொழில்நுட்பக் கல்விக் குழுவின் அனுமதி பெற்று அந்தக் கல்லூரி இடம் பெற்றுள்ள மாநில அரசுகளின் கட்டுப்பாட்டிலுள்ள பல்கலைக்கழகங்களுடன் இணைக்கப்பட்டு பல்கலைக்கழக விதிகளின்படி பாடத்திட்டங்களையும், அதற்கான தேர்வுகளையும் நடத்துகின்றன. இந்தப் பொறியியல் கல்லூரிகள் மூன்று விதமாகப் பிரிக்கப்பட்டுள்ளன. அவை  

1. அரசுப் பொறியியல் கல்லூரிகள்
1. அரசு உதவி பெறும் பொறியியல் கல்லூரிகள்
1. சுயநிதி பொறியியல் கல்லூரிகள்

## அரசுப் பொறியியல் கல்லூரிகள்

மாநில அரசால் நிறுவப்பட்டு, மாநில அரசு நிர்வாகத்தால் நடத்தப்பட்டு வரும் பொறியியல் கல்லூரிகள் அனைத்தும் அரசுப் பொறியியல் கல்லூரிகள் என்று அழைக்கப்படுகிண்றன.  

## அரசு உதவி பெறும் பொறியியல் கல்லூரிகள்

தனியார் அமைப்புகளால் நிறுவப்பட்டு, மாநில அரசு நிதியுதவியுடன் மாநில அரசின் கட்டுப்பாடுகளுக்குட்பட்டு நடத்தப்பட்டு வரும் பொறியியல் கல்லூரிகள் அனைத்தும் அரசு உதவி பெறும் பொறியியல் கல்லூரிகள் என்று அழைக்கப்படுகிண்றன.  

## சுயநிதிப் பொறியியல் கல்லூரிகள்

தனியார் அமைப்புகளால் நிறுவப்பட்டு, மாநில அரசின் நிதியுதவி பெறாமல் மத்திய, மாநில அரசின் கட்டுப்பாடுகளுக்குட்பட்டு நடத்தப்பட்டு வரும் பொறியியல் கல்லூரிகள் அனைத்தும் சுயநிதிப் பொறியியல் கல்லூரிகள் என்று அழைக்கப்படுகிண்றன.
# அரசுக் கல்லூரிகள்


**அரசுக் கல்லூரிகள்** என்பது இந்திய அரசு அல்லது மாநில அரசால் தொடங்கப்பட்டு அரசின் கட்டுப்பாட்டில் நடத்தப்பட்டு வருகின்ற கல்லூரிகள் ஆகும். இவற்றை இரண்டு வகையாகப் பிரிக்கலாம்  

## இந்திய அரசுக் கல்லூரிகள்
இந்திய அரசின் கட்டுப்பாட்டில் நேரடியாக இயங்கக் கூடிய கல்லூரிகள் இந்திய அரசுக் கல்லூரிகள் என அழைக்கப்பெறுகின்றன.  

## மாநில அரசுக் கல்லூரிகள்
இந்தியாவிலுள்ள அனைத்து மாநிலங்களிலும் இருக்கும் மாநில அரசின் கட்டுப்பாட்டில் இயங்கக் கூடிய கல்லூரிகள் மாநில அரசுக் கல்லூரிகள் எனப்படுகின்றன. தமிழ்நாடு அரசும் எண்பதுக்கும் அரசு கலைக்கல்லூரிகளை இயக்கி வருகிறது.  

அகில இந்திய அளவில் உயர்கல்வி சேர்க்கையில் மாநிலத்தை முன்னேற்றுவதற்காக தமிழக அரசும் அவ்வப்போது புதியதாக கல்லூரிகளை திறந்து வருகிறது.
# சுயநிதிக் கல்லூரி (இந்தியா)


இந்தியாவில் பதிவு செய்யப்பட்ட தனியார் அறக்கட்டளைகள், சமூக அமைப்புகள், சங்கங்கள் போன்றவை அரசின் அனுமதியைப் பெற்று நடத்தும் கல்லூரிகள் **சுயநிதிக் கல்லூரிகள்** என்றழைக்கப்படுகின்றன. இந்த சுயநிதிக் கல்லூரிகளில் படிக்கும் மாணவர்களிடம் கல்லூரியை நிர்வகிக்கும் அமைப்புகள் அரசு நிர்ணயித்த கட்டணத்தைப் பெற்றுக் கொண்டு கல்வி அளிக்கின்றன. இந்தக் கல்லூரிகளில் படிக்கும் மாணவர்களுக்கான தேர்வுகளை அந்தக் கல்லூரி இணைக்கப்பட்டிருக்கும் பல்கலைக்கழகம் நடத்தி தேர்ச்சி பெறும் மாணவர்களுக்கு மதிப்பெண் சான்றிதழ் மற்றும் பட்டங்களை வழங்குகின்றன. தமிழ்நாட்டில் பொறியியல் கல்லூரிகள், கலை மற்றும் அறிவியல் கல்லூரிகள், கல்வியியல் கல்லூரிகள் என பல சுயநிதிக் கல்லூரிகள் செயல்பட்டு வருகின்றன. இந்த சுயநிதிக் கல்லூரிகளில் சில கல்லூரிகள் சிறுபான்மையினர் கல்லூரிகளாகச் செயல்பட்டு வருகின்றன.  

## வெளி இணைப்பு

- முத்துக்கமலம் இணைய இதழில் தாமரைச்செல்வி எழுதிய “பெற்றோர்களே சுயநிதிக் கல்லூரிகளைத் தெரிந்து கொள்ளுங்கள்...” கட்டுரை
- தமிழ்நாட்டுக் கல்லூரி கல்வி இயக்குநரகம்
# சுரங்கத் தொழில்


**சுரங்கத் தொழில்** என்பது, பெறுமதி வாய்ந்த கனிமங்களையோ அல்லது பிற நிலவியல் சார்ந்த பொருட்களையோ புவியில் இருந்து அகழ்ந்து எடுக்கும் தொழில் ஆகும். சுரங்கத் தொழில் மூலம் அகழ்ந்து எடுக்கும் பொருட்களுள், எளிய உலோகங்கள், மதிப்புள்ள உலோகங்கள், இரும்பு, யுரேனியம், நிலக்கரி, வைரம், சுண்ணக்கல், பாறையுப்பு, பொட்டாசு, கருங்கல், மெக்னசைட்டு போன்றவை அடங்கும். வேளாண்மை மூலம் உற்பத்தி செய்யமுடியாத அல்லது செயற்கையாக ஆய்வுகூடங்களிலோ, தொழிற்சாலைகளிலோ உருவாக்க முடியாத பொருட்கள் சுரங்கத் தொழில் மூலம் பெறப்படுகின்றன. பொதுவாக சுரங்கத் தொழிலில் புதுப்பிக்க முடியாத வளங்கள் அகழ்ந்து எடுக்கப்படுகின்றன. சுரங்கங்கள் திறந்தவெளி சுரங்கம் மற்றும் நிலத்தடி சுரங்கம் என இரு வகைப்படும்.  

உலோகங்களையும், கற்களையும் அகழ்ந்து எடுத்தல் வரலாற்றுக்கு முந்திய காலம் தொட்டே நடைபெற்றுவரும் ஒரு தொழிலாகும். தற்கால சுரங்கத் தொழில் நடைமுறைகள், தாதுக்களைக் கண்டறிதல், இலாபத்துக்கான சாத்தியக்கூற்று ஆய்வு, தேவையான பொருட்களை அகழ்ந்து எடுத்தல், சுரங்கம் மூடப்பட்ட பின்னர் சுரங்கம் தோண்டிய நிலத்தை மீட்டெடுத்து வேறு பயன்பாடுகளுக்காகத் தயார்ப்படுத்தல் என்பவற்றை உள்ளடக்கியுள்ளது. சுரங்கம் தோண்டும் போதும், தோண்டி முடிந்து சுரங்கம் மூடப்பட்ட பின்னர் பல ஆண்டுகளுக்கும் இது சூழல் மீது விரும்பத்தகாத தாக்கங்களை உருவாக்குகின்றது. இதன் காரண்மாக உலகிலுள்ள பல நாடுகள் இத்தகைய சுரங்கத்தொழிலினால் ஏற்படக்கூடிய தாக்கங்களைக் குறைப்பதற்காகப் பல விதிகளை நடைமுறைப் படுத்துகின்றன. பாதுகாப்பும் இத்துறையில் முக்கியமான ஒன்றாகக் கருதப்படுகின்றது.  

### சுரங்க செயல்பாட்டு முறைகள்
## இதனையும் காண்க
- குவாரி ஏரி